**ΔΕΥΑ ΔΗΜΟΥ ΔΕΛΤΑ - ΝΕΕΣ ΥΠΗΡΕΣΙΕΣ**

**ΤΗ ΔΥΝΑΤΟΤΗΤΑ ΣΥΝΑΛΛΑΓΩΝ ΣΕ 4 ΝΕΑ ΤΟΠΙΚΑ ΓΡΑΦΕΙΑ ΕΞΥΠΗΡΕΤΗΣΗΣ**

**ΔΙΝΕΙ Η Δ.Ε.Υ.Α.Δ.Δ ΣΤΟΥΣ ΠΟΛΙΤΕΣ ΤΟΥ ΔΗΜΟΥ ΔΕΛΤΑ.**

Η Δημοτική Επιχείρηση Ύδρευσης Αποχέτευσης του Δήμου Δέλτα υλοποιώντας με γοργά βήματα, τον επιχειρησιακό σχεδιασμό , για **αλλαγή στρατηγικής και προοπτικής** στο Νομικό Πρόσωπο του Δήμου Δέλτα και με βασικό γνώμονα την **Ποιοτική και Αποκεντρωμένη Παροχή Υπηρεσιών** στους δημότες, οργάνωσε και λειτουργεί τέσσερα νέα τοπικά Γραφεία Εξυπηρέτησης Καταναλωτών.

Συγκεκριμένα από τη **Δευτέρα 1 Μαρτίου 2021** στις Δημοτικές Κοινότητες **Καλοχωρίου, Διαβατών, Κυμίνων** και στα αντίστοιχα Δημοτικά Καταστήματα τους και στη **Σίνδο** στην έδρα της Οικονομικής Υπηρεσίας του Δήμου, θα λειτουργήσουν, **παράλληλα με τις αναβαθμισμένες Ηλεκτρονικές Υπηρεσίες** της Επιχείρησης, πλήρως οργανωμένα αρμόδια γραφεία με σκοπό την ταχύτερη και πληρέστερη εξυπηρέτηση του καταναλωτή στον τόπο κατοικίας του.

Η ΔΕΥΑΔΔ, τηρώντας τα μέτρα για τον περιορισμό της διασποράς του κορωνοϊού, θα εξακολουθήσει να εξυπηρετεί το κοινό κατόπιν προγραμματισμένου ραντεβού.

**Τηλέφωνα Εξυπηρέτησης**:

-**Καλοχώρι** 2310 751 108 εσωτ. 205 -**Διαβατά** 2310 788 630 εσωτ. 405

**-Κύμινα** 23913 30099 -**Σίνδος** 2313 300 506